**Undgå at blive straffet af Google**

***Google ændrer konstant de kriterier, der afgør, hvor højt en virksomhed ligger på en given søgning. Hvad der for et år siden bragte din hjemmeside til tops, kan nu være direkte skadeligt.***

Google er den ubestridte søgemaskinekonge og på ingen måde til at komme uden om, hvis virksomheder vil findes på nettet af potentielle kunder. I mange år har det været god latin inden for søgemaskineoptimering at opbygge links til ens egen hjemmeside – jo flere, des bedre. Mange linkshenvisninger blev opfattet som et tegn på relevans og belønnet med fremtrædende placeringer. Hurtigt opstod en hel industri af tjenester, hvor virksomheder kan købe links fra lyssky, hjemmelavede blogs uden reelt indhold. Faren er imidlertid, at Google ofte udvikler kriterierne, som hjemmesider rangeres efter. Hvad der var effektivt i går, kan være direkte skadeligt i dag. En af landets førende eksperter i søgemaskineoptimering, CEO Rune Hansen fra bureauet OnlinePartners, fortæller om Googles seneste opdateringer:

*– Google er blevet mere intelligent og skelner nu mellem naturlige og unaturlige links. Hvis der findes 50 links til din virksomhed med præcis samme ordlyd på små blogs, der udelukkende har til formål at skabe disse links, bliver du decideret straffet af Google. Søgemaskinen kan nu opdage, at du har snydt dig til en højere placering. Som konsekvens eliminerer Google ikke blot effekten af de købte links, men fjerner din virksomhed fuldstændig fra søgeresultaterne. Det er jo ren arsenik for virksomheder, der lever af onlinetrafik*,advarer Rune Hansen.

Han oplyser, at OnlinePartners har hjulpet adskillige selskaber, der over natten er blevet næsten usynlige på Google.

**Slettet fra Google**

Webbutikken Trendhim har siden 2008 solgt smykker, slips og accessoires til mænd fra hjemmesider i seks forskellige lande. De unge stiftere havde fra begyndelsen stort fokus på SEO og kreerede en række falske blogs med links til deres nystartede webshop. Derudover købte de ind hos udenlandske linkhajer.

– *Det handlede kun om at skaffe links dengang. Det var sådan, alle gjorde, og på kort tid fik vi samlet en masse af de her links. De virkede fint. Vi genererede en masse trafik og omsætning*, forklarer Sebastian Petersen, medejer af Trendhim.

Den store mængde af trafik på hjemmesiden led et knæk i sommeren 2014, kort efter en af Googles store algoritme-opdateringer, hvor Sebastian Petersen og partneren Mikkel Andersen fik sig en grim overraskelse. Når de søgte på deres virksomhedsnavn, skete der intet. Trendhim.dk var uden varsel blevet fuldstændig slettet fra Google. Iværksætterne søgte hjælp hos OnlinePartners og fik på den måde lukket ned for bagkataloget af dårlige links.

–*Vi har fået ryddet helt op i alt, og nu skal vi så at sige gøre os fortjent til Googles tillid igen. Vi arbejder på at skabe mere naturlig omtale i stedet for det, man kan købe. Googles opdatering har kostet os en masse omsætning – og gør det stadig. Så vi holder nu et skarpt øje med søgemaskinens ændringer*,siger Sebastian Petersen.

***OnlinePartners****, der er blandt Danmarks største SEO-bureauer, specialiserer sig i at omsætte søgepotentiale til branding og omsætning for ambitiøse virksomheder og webshops, primært via Google. Bureauet, der blev stiftet i 2010, har på rekordtid skabt 13 nye arbejdspladser i Kolding.* [*www.onlinepartners.dk*](http://www.onlinepartners.dk)